wickkiey/tamil-wikipedia-markdown huggingface dataset:
# பிரசியோடைமியம் பாசுபைடு


**பிரசியோடைமியம் பாசுபைடு** (*Praseodymium phosphide*) என்பது PrP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் பாசுபரசும் சேர்ந்து படிகங்களாக இச்சேர்மம் உருவாகிறது.  
## தயாரிப்பு
அயோடின் முன்னிலையில் பிரசியோடைமியத்தையும் பாசுபரசையும் ஒன்றாகச் சேர்த்து சூடுபடுத்தினால் பிரசியோடைமியம் பாசுபைடு உருவாகிறது.:  
::<chem> Pr + P -> PrP </chem>  
## இயற்பியல் பண்புகள்
Fm3m என்ற இடக்குழுவும் a = 0.5872 நானோமீட்டர், Z = 4 என்ற அலகு அளவுருக்களும் கொண்டு சோடியம் குளோரைடு கட்டமைப்பில் கனசதுரப் படிகத் திட்டத்தில் பிரசியோடைமியம் பாசுபைடு படிகமாகிறது.  

3120 பாகை செல்சியசு வெப்பநிலையில் பிரசியோடைமியம் பாசுபைடு உருகுகத் தொடங்குகிறது.
# நாய் சேகர் ரிட்டர்ன்ஸ்


***நாய் சேகர் ரிட்டர்ன்ஸ்*** (*Naai Sekar Returns*) என்பது 2022-இல் சுபாஸ்கரன் அல்லிராஜா தயாரிப்பில் இயக்குநர் சுராஜ் எழுதி இயக்கிய இந்தியத் தமிழ் மொழி குற்றவியல் நகைச்சுவைத் திரைப்படமாகும். இப்படத்தில் வடிவேலு 4 ஆண்டுகளுக்குப் பிறகு மீண்டும் நடிக்கிறார். வடிவேலு மற்றும் சுராஜ் ஆகியோருடன் தனது முதல் கூட்டணியில் சந்தோஷ் நாராயணன் இப்படத்திற்கு இசையமைத்துள்ளார். இப்படம் சுராஜ் இயக்கிய தலை நகரம் (2006) திரைப்படத்தில் வடிவேலுவின் கதாபாத்திரத்தின் வழித்தொடர் ஆகும். இந்த திரைப்படம் 9 டிசம்பர் 2022 அன்று திரையரங்குகளில் வெளியிடப்பட்டது.  

## நடிகர்கள்
- நாய் சேகராக வடிவேலு
- சிவாங்கி கிருஷ்ணகுமார்
- ரெடின் கிங்ஸ்லி
- ஆனந்தராஜ்
- லொள்ளு சபா மாறன்
- முனிஷ்காந்த்
- விக்னேஷ்காந்த்
- லொள்ளு சபா சேசு
- பிரசாந்த் ரங்கசாமி

## தயாரிப்பு
திரைப்படங்களில் நடிப்பதற்கு நடிகர் வடிவேலுவுக்கு வழங்கப்பட்ட தடை நீக்கப்பட்டதும், இயக்குநர் சுராஜுடன் தான் நடிக்கவுள்ளதாக நடிகர் வடிவேலு அறிவித்தார். இப்படத்தை லைக்கா தயாரிப்பகம் பதாகையின் கீழ் சுபாஸ்கரன் அல்லிராஜா தயாரித்து வருகிறார். இந்தப் படத்திற்கு ‘நாய் சேகர்’ என்று பெயரிடப்படும் என எதிர்பார்க்கப்பட்ட நிலையில், தலைப்பில் மாற்றம் செய்யப்பட்டுள்ளது. "தலை நகரம்" படத்திற்காக வடிவேலுவும், இயக்குநர் சுராஜும் முதன்முதலில் இணைந்தனர். அந்த படத்தில் நகைச்சுவைக் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. எனவே அந்த கதாபாத்திரத்தின் பெயரையே படத்தின் தலைப்பாக வைக்க படக்குழு திட்டமிட்டது. ஆனால் தலைப்பை சதீஸ் நடிப்பில் உருவாகும் படத்துக்கு ஏஜிஎஸ் என்டர்டெயின்மென்ட் நிறுவனம் பதிவு செய்துள்ளது.  

பல விவாதங்களுக்குப் பிறகு, ஏஜிஎஸ் தயாரிப்பு நிறுவனம் தங்கள் படத்தை நாய் சேகர் என்ற பெயரில் வெளியிட்டது. எனவே தயாரிப்பாளர்கள் தலைப்பில் மாற்றம் செய்ய வேண்டியிருந்தது. மேலும் புதிய தலைப்பாக 'நாய் சேகர் ரிட்டர்ன்ஸ்' இறுதி செய்யப்பட்டது.  

சமீபத்தில் ஒரு பேட்டியில், நகைச்சுவை நடிகர் ரெடின் கிங்ஸ்லி தான் படத்தில் இருப்பதை உறுதிப்படுத்தினார்.
# நாய் சேகர்


***நாய் சேகர்*** ( *Naai Sekar* ) என்பது 2021ஆம் ஆண்டு தமிழ் மொழியில் வெளியான அறிவியல் புனைகதை நகைச்சுவைத் திரைப்படமாகும். இதை அறிமுக இயக்குநர் கிஷோர் ராஜ்குமார் எழுதி இயக்கியுள்ளார். ஏஜிஎஸ் என்டர்டெயின்மென்ட் பதாகையின் கீழ் கல்பாத்தி எஸ். அகோரம் தயாரித்துள்ளார். இப்படத்தில் சதீஸ், பவித்ரா லட்சுமி (அறிமுகம்), ஜார்ஜ் மரியன், சங்கர் கணேஷ், லிவிங்ஸ்டன், இளவரசு, சிறீமன் உள்ளிட்ட துணை நடிகர்களுடன் நடித்துள்ளனர். ஒரு லாப்ரடர் ரெட்ரீவர் நாயும் ஒரு முக்கிய பாத்திரத்தில் நடித்துள்ளது. படம் நாயுடன் தனது ஆன்மாவை மாற்றிக்கொள்ளும் ஒரு மனிதனின் கதையைச் சுற்றி வருகிறது. ஒலிப்பதிவில் அனிருத் ரவிச்சந்திரன் இசையமைத்த ஒரு பாடலுடன் மூன்று பாடல்கள் இடம்பெற்றன. இப்படம் விமர்சன ரீதியாகவும் வணிக ரீதியாகவும் வெற்றி பெற்றது.  

### தலைப்பு சர்ச்சை
லைக்கா தயாரிப்பகம் தயாரிப்பில் இயக்குநர் சுராஜ் இயக்கத்தில் நடிகர் வடிவேலு நடிக்கும் படத் தலைப்பை 'நாய் சேகர்' என்று திட்டமிட்டனர். 2006இல் வெளியான தலைநகரம் படத்தில் வடிவேலுவின் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. ஆனால் தலைப்பு ஏற்கனவே ஏஜிஎஸ் என்டர்டெயின்மென்ட் மூலம் பதிவு செய்யப்பட்டிருந்தது. பல விவாதங்களுக்குப் பிறகு, ஏஜிஎஸ் என்டர்டெயின்மென்ட் படத்திற்கு 'நாய் சேகர்' என்றே தலைப்பிட்டு வெளியிட்டது. எனவே வடிவேலுவின் படத்தின் தயாரிப்பாளர்கள் படத்தலைப்பை நாய் சேகர் ரிட்டர்ன்ஸ் என மாற்றம் செய்தனர்.  

## வெளியீடு
படத்தின் முன்னோட்டம் 1 சனவரி 2022 அன்று வெளியானது. படத்தை தைப்பொங்கல் விடுமுறையை முன்னிட்டு சனவரி 13, 2022 அன்று வெளியிட தயாரிப்பாளர்கள் திட்டமிட்டனர்.  

திரையரங்குகளுக்குப் பிந்தைய தொலைக்காட்சி செயற்கைக்கோள் மற்றும் டிஜிட்டல் ஸ்ட்ரீமிங் உரிமைகளை முறையே சன் தொலைக்காட்சி மற்றும் நெற்ஃபிளிக்சு வாங்கியுள்ளது.  

## நடிகர்கள்
- சேகர் லட்சுமிபதியாக சதீஷ்
- புருனோ - படையப்பா
  - சிவா படையப்பாவின் பின்னணிக்குரல்
- லொள்ளு சபா மாறன் - மாலி
- பூஜா நீலகண்டனாக பவித்ரா லட்சுமி
- விஞ்ஞானி ராஜராஜனாக ஜார்ஜ் மேரியன்
- "தண்ணி தொட்டி" சுகுமாராக ஷங்கர் - கணேஷ்
- தங்கராஜ் போலீஸ் அதிகாரியாக லிவிங்ஸ்டன்
- இளவரசு - பூஜாவின் அப்பாவாக
- சேகரின் தந்தையாக ஞானசம்பந்தம்
- சேகரின் அம்மாவாக நித்யா ரவீந்திரன்
- சுவாமிநாதன் - மண்டல மேலாளர்
- நிறுவன இயக்குநராக வினோதினி வைத்தியநாதன்
- பூஜாவின் அழகுக்கலைஞராக சுனிதா கோகோய்
- மருத்துவராக புஜ்ஜி பாபு
# ரெடின் கிங்ஸ்லி


**ரெடின் கிங்ஸ்லி** (*Redin Kingsley*) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தமிழ்த் திரைப்படங்களில் பணியாற்றி வருகிறார். இவர் திரைப்படங்களில் சத்தமாகவும், தட்டையாகவும் பேசும் பாணியில் மிகவும் பிரபலமானவர்.  

## தொழில்
ரெடின் கிங்ஸ்லி திரைப்படங்களில் நுழைவதற்கு முன்பு சென்னை, பெங்களூர் போன்ற நகரங்களில் நடக்கும் அரசு கண்காட்சிகளுக்கு ஒரு நிகழ்ச்சி அமைப்பாளராகப் பணிபுரிந்தார். இவரது முதல் படம் நெல்சன் திலீப்குமார் இயக்கத்தில் 'வேட்டை மன்னன்' என்று கூறப்பட்டது. ஆனால் அந்த படம் அறியப்படாத காரணங்களால் கைவிடப்பட்டது. பின்னர் 2018இல், இவர் முதலில் நெல்சன் இயக்கிய நயன்தாராவின் கோலமாவு கோகிலாவில் தோன்றினார்.  

சில படங்களில் சிறிய வேடங்களில் தோன்றிய பிறகு, இவர் நெற்றிக்கண் (2021) படத்தில் இரகசிய ஏஜென்டாகவும், 'டாக்டர்' (2021) படத்தில் மறைநிலை காவல் அதிகாரியாகவும் நடித்திருந்தார். நகைச்சுவையான பாத்திரங்களைத் தொடர்ந்து இவர் இரசினிகாந்தின் அண்ணாத்த (2021) படத்திலும் நடித்தார். இவரது தற்போதைய திட்டங்களில் சூர்யாவின் எதற்கும் துணிந்தவன், விஜய்யின் 'பீஸ்ட்' ஆகியவை அடங்கும். இரண்டுமே சன் பிக்சர்ஸ் தயாரிக்கின்றன. வடிவேலுவின் முந்தைய படங்களில் இவரது நடிப்பிற்காக இவர் அழைக்கப்பட்டு பாராட்டப்பட்டார்.  
மேலும் வடிவேலுவின் வரவிருக்கும் நகைச்சுவைத் திரைப்படமான நாய் சேகர் ரிட்டர்ன்ஸ் படத்தில் ஒரு முக்கிய பாத்திரம் வழங்கப்பட்டது.
# நெல்சன் திலீப்குமார்


**நெல்சன் திலீப்குமார்** (*Nelson Dilipkumar*) திரைப்படங்களில் **நெல்சன்** என்று அழைக்கப்படும் இவர் ஓர் இந்திய திரைப்பட இயக்குநரும், திரைக்கதை எழுத்தாளரும் ஆவார். இவர் முக்கியமாக தமிழ்த் திரைப்படங்களில் பணியாற்றுகிறார் . இவரது படங்கள் கருப்பு நகைச்சுவை மற்றும் ஒத்திசைக்கப்பட்ட நகைச்சுவை கதாபாத்திரங்களின் கூறுகளைக் கொண்டதாக அறியப்படுகின்றன. நெல்சன் தான் முதல் இயக்கிய கோலமாவு கோகிலா படத்திற்காக நோர்வே தமிழ்த் திரைப்பட விழாவில் சிறந்த திரைக்கதைக்கான விருதை வென்றார். தி டைம்ஸ் ஆஃப் இந்தியாவின் கட்டுரையில் 2018ஆம் ஆண்டின் நம்பிக்கைக்குரிய இயக்குனர்களில் இவர் பட்டியலிடப்பட்டார்.  

## தொடக்க வாழ்க்கை
நெல்சன் சென்னையில் உள்ள புதுக் கல்லூரியில் காட்சி தொடர்பியல் (விசுவல் கம்யூனிகேஷன்) பட்டப்படிப்பு முடித்தவர். இவர் தனது திரை வாழ்க்கையை விஜய் தொலைக்காட்சியில் உதவிக் கதாசிரியராகத் தொடங்கினார். நெல்சனின் தந்தை 2018 நவம்பரில் காலமானார்.
# மூவிணைய-பியூட்டைல் நைத்திரைட்டு


**மூவிணைய-பியூட்டைல் நைத்திரைட்டு** (*Tert-Butyl nitrite*) (CH<sub>3</sub>)<sub>3</sub>CONO என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற நீர்மமாகக் காணப்படும் இதை நைட்ரசு அமிலத்தின் மூவிணைய-பியூட்டைல் எசுத்தர் என்கிறார்கள். கரிமத் தொகுப்பு வினைகளில் மூவிணைய-பியூட்டைல் நைத்திரைட்டு ஒரு வினையாக்கியாகப் பயன்படுத்தப்படுகிறது. மூவிணைய பியூட்டைல் ஆல்ககாலுடன் சேர்த்து மூவிணைய-பியூட்டைல் நைத்திரைட்டை ஒரு கரைசலாகவும் பயன்படுத்தலாம்.
# இராம் சந்தர்



**தோபி இராம் சந்தர் (Dhobi Ram Chander)** 1947 ஆம் ஆண்டு நடைபெற்ற இந்தியா-பாக்கித்தான் போரின் போது மகாவீர் சக்ரா விருது பெற்ற ஒரு குடிமகன் ஆவார். மகாவீர் சக்ரா விருது பெற்ற இராணுவப் படைவீரர் அல்லாத இரண்டு குடிமக்களில் இவரும் ஒருவர் ஆவார்.  

## வாழ்க்கைக் குறிப்பு
இராம் சந்தர் 1921 ஆம் ஆண்டு பஞ்சாபின் சலந்தரில் உள்ள கோட் கிசன் சந்து பகுதியில் பாகிர் சந்துக்கு மகனாகப் பிறந்தார்.  

## இராணுவ வாழ்க்கை
1947 ஆம் ஆண்டு மே மாதத்தில் இந்திய இராணுவத்தின் மெட்ராசு பொறியியலாளர் குழுமத்தின் 14 ஆம் படைப்பிரிவின் பொறியியல் பிரிவில் சந்தர் சேர்ந்தார். இந்திய இராணுவத்தில் ஒரு குடிமகனாகவும், தொழிலில் ஒரு சலவை செய்பவராகவும் இருந்தார்.  

1947 ஆம் ஆண்டு டிசம்பர் மாதம் 18 ஆம் தேதியன்று ஆயுதப்படை அதிகாரி எஃப்.டி.டபிள்யூ பாலோனின் தலைமையில் சம்முவுக்குச் செல்லும் பாதுகாவல் குழுவின் ஒரு பகுதியாக சந்தர் இருந்தார். பாதுகாவல் குழு பாம்ப்லாவை அடைந்தபோது, எதிரியால் ஒரு பாலத்தின் மேல் தளம் அகற்றப்பட்டு சாலைத் தடை உருவாக்கப்பட்டிருந்தது. பாலம் தொடர்ச்சியான தீயில் இருந்தபோது, பாதுகாவல் தளபதிக்கு தளத்தை மாற்ற சந்தர் உதவினார். அதிகாரி பாலோன் காயமடைந்தபோது, சந்தர் அதிகாரியின் துப்பாக்கியை எடுத்து எதிரிகளை முன்னேற விடாமல் வைத்திருக்க உதவினார். மேலும் எதிரிகளை சுட்டுவீழ்த்தி ஐந்து முதல் ஆறு பேர் வரை உயிரிழப்புகளையும் ஏற்படுத்தினார். படையிலிருந்து தனியாகப் பிரிந்த நிலையில் காயம்பட்டு இரத்தம் இழந்துகொண்டிருந்த இவருடைய அதிகாரி பாலோனுக்கு 13 கிலோமீட்டர் தொலைவிலுள்ள படைப்பகுதிக்கு வர உதவினார்&nbsp;  

## இறப்பு
இராம் சந்தர் 1998 ஆம் ஆண்டு இறந்தார்
# பிரையார்டைட்டு


**பிரையார்டைட்டு** (*Briartite*) என்பது ஓர் ஒளிபுகாத அடர்-சாம்பல் நிற உலோக சல்பைடு கனிமமாகும், Cu<sub>2</sub>(Zn,Fe)GeS<sub>4</sub> என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. மற்ற செருமேனியம்-காலியம்-சல்பைடுகள் போல இக்கனிமத்தில் காலியம் மற்றும் வெள்ளீயத்தின் சுவடுகள் காணப்படுகின்றன.  

பன்னாட்டு கனிமவியல் சங்கம் பிரையார்டைட்டு கனிமத்தை Btt என்ற குறியீட்டால் அடையாளப்படுத்துகிறது.  

1965 ஆம் ஆண்டு காங்கோ நாட்டின் பிரின்சு இலியோபோல்டு சுரங்கத்தில் பிரையார்டைட்டு கண்டறியப்பட்டது. தற்போது இச்சுரங்கம் கிப்புசி சுரங்கம் என்று அழைக்கப்படுகிறது. பிராங்கோட்டு மற்றும் பலர் சேர்ந்து இதை கண்டறிந்தனர். கிப்புசி சுரங்கத்தை ஆய்வு செய்த காசுடன் பிரையார்டின் பெயர் இக்கனிமத்திற்குச் சூட்டப்பட்டது.  

நமீபியா, கிரீசு மற்றும் எசுப்பானியா நாடுகளிலும் பிரையார்டைட்டு கனிமம் காணப்படுகிறது.
# வலைவாசல்:சமணம்/சமண அறிஞர்/7

<div>  
</div>  

**நேமிசந்திரர்** சமணத்தின் திகம்பர சமயப் பிரிவின் அறிஞராவார். இவர் திரவியசங்கிரகம், கோமத்சாரம், சீவகாண்டம், கர்மகாண்டம், திரிலோகசாரம், லப்திசாரம் மற்றும் கச்சபனசாரம் போன்ற சமணத் தத்துவ நூல்களை இயற்றியுள்ளார். திகம்பர சமண ஆச்சாரியர் நேமிசந்திரர் கிபி 10-ஆம் நூற்றாண்டில் புகழுடன் விளங்கியவர். பொதுவாக இவரைச் சித்தாந்தச் சக்கரவர்த்தி என்றே அழைப்பர்.  

இவர் சவுந்தரய்யாவின் ஆன்மீக குருவாக விளங்கியதோடு இவர்களின் தொடர்புகள் பற்றி, கர்நாடகாவின் சிமோகோ மாவட்டத்த்தின், நகர் தாலுக்காவில் உள்ள பத்மாவதி கோயில் கல்வெட்டுக் குறிப்புகள் மூலம் அறியக்கூடியதாயுள்ளது.  

| <div>**...காப்பகம்** | <div>**...பரிந்துரை**
</div> | } |
| --- | --- | --- |

<noinclude>  

</noinclude>
# வில்பிரெடு சுபென்சர் இலெங்கு

**வில்பிரெடு சுபென்செர் இலெங்கு** *(Wilfrid Spencer Leng)* (21 அக்தோபர் 1952 – 30 ஆகத்து 2002)ஒரு பிரித்தானியக் கணிதவியலாளரும் வானியலாளரும் எழுத்தாளரும் ஆவார் .இவர் அய்ன்சுட்டைனின் சார்பியல் கோட்பாட்டையும் குவைய இயக்கவியலையும் இணைத்து எழுதிய அனைத்துக்குமான கோட்பாடு எனும் நூலூக்குப் பங்களிப்பு செய்துள்ளார்.  

இலெங்கு 1952 இல் கிராய்தோனில் பிற்ந்தார். இவர் இலண்டனில் உள்ள துல்விச் கல்லூரியிலும் பிறகு கேம்பிரிட்ஜ் மகதலேனா கல்லூரியிலும் படித்தார் .இவர் சிறிது காலம் மில்பீல்டு பள்ளியில் கல்வி கற்பித்துள்ளார். இவர் 1983 இல் *Sing England to Italy* எனும் கவிதைத் தொகுப்பை வெளியிட்டுள்ளார். இவரது கவிதைகள் பிரித்தானியக் கவிவாணராகிய ஜான் பெத்தீமனல் ஆழமான அழகு ததும்பும் கவிதைகளாகப் பாராட்டப்பட்டுள்ளன. இலெங்கு படைப்பிலக்கியங்களைக் கற்பித்துள்ளார்.இவர் சிறந்த கல்வியாளராக மெய்யியல், அண்டவியல், அறிவியல், வரலாறு என பலபுலங்களில் எழுதி வெளியிட்டுள்ளார். மேலும் இவர் ஆண்டுதோறும் கிராய்தோன் கல்லூரியில் அய்ன்சுட்டைன் உரைகளையும் ஆற்றியுள்ளார்.என்றாலும் இவரது முழுமையான ஈடுபாடு கணித் இயற்பியலில் பொதிந்திருந்தது. இவர் 1990 களில் கணிதவியல் கருத்தரங்குகளில் பல ஆய்வுகளைப் படித்துள்ளார். இவர் 1999 இல் *அனைத்துக்குமான கோட்பாட்டுச் சமன்பாடு* எனும் நூலை இயற்றினார். இந்நூலில் " அனைத்தும் பல்லண்டத்தில் தோன்றி அதோடு இணைந்துறவாடிப் பல புள்ளிகளை உருவாக்க, ஒவ்வொரு புள்ளியும் மறுபடியும் ஓர் அண்டத்தைத் தோற்றுவிக்கிறது". இவர் கணிதவியல் கருத்தரங்கு ஒன்றுக்குப் பீக்கிங் சென்றபோது தான் இந்நோய்வாய்பட்டுள்ளார்.
# திமோத்தி சிராபேக்

**டிம் இரிச்சர்டு வால்டேர் சிராபேக் கிராகே** *(Tim Richard Walter Schrabback–Krahe)* ஒரு சூட்டன்போர்டு பல்கலைக்கழகத்தில் அமைந்த காவ்லி துகள் வானியற்பியல், அண்டவியல் நிறுவனக் கிப்பாக்(KIPAC) ஆய்வுறுப்பினர் ஆவார். இவர் புதிர்க்கதிர் வானியல், நோக்கீட்டு அண்டவியல் குழுவில் பணிபுரிகிறார். இவரது ஆய்வு மென் ஈர்ப்பு வில்லையாக்கத்திலும் அண்டவியிலிலும் வானியற்பியலிலும் அதன் பயன்பாடுகளிலும் கவனம் குவிக்கிறது.  

•CFHT வில்லை  
•*இயூக்ளிடு*  
• MAD கொத்து அளக்கை  

இவர் இலெய்டன் நோக்கீட்டகத்தில் அண்ட அளக்கை அறிவியலாளர் குழு ஒன்றுக்குத் தலைமை தாங்கி வருகிறார். இக்குழு தன் அண்ட அளக்கை வெளிப் புலத்தில் 446 000 பால்வெளிகளை செறிவாக ஆய்வு செய்தது. அபுள் விண்வெளித் தொலைநோக்கியைப் பயன்படுத்தி இவ்வளவு பெரிய அளக்கையை எவரும் இதுவரை நிகழ்த்தவில்லை. இந்த ஆய்வு அண்டம் கருப்பு ஆற்றல் எனும் புதிர்நிலை உறுப்பால் கூடுதலாக முடுக்கப்படுகிறது என்று தனித்து உறுதிப்படுத்தியது. இதுபோன்ற சில தனித்த உறுதிப்பாடுகள் முன்னரே அளக்கைகளில் பெறப்பட்டுள்ளன.
# பிரசியோடைமியம்(III) நைட்ரேட்டு


**பிரசியோடைமியம்(III) நைட்ரேட்டு** (*Praseodymium(III) nitrate*) என்பது Pr(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் காணப்படும் இச்சேர்மம் நீரை நன்றாக உறிஞ்சி அறுநீரேற்றாக உருவாகிறது. முனைவுக் கரைப்பான்களில் பிரசியோடைமியம்(III) நைட்ரேட்டு கரையும்.  

## பயன்கள்
பிரசியோடைமியம்(III) நைட்ரேட்டு ஒளிரும் காட்சி குழாய்களிலும் ஒளிர்பொருளாகவும் பயன்படுத்தப்படுகிறது. பிரசியோடைமியம் மாலிப்டேட்டு தயாரிக்கப் பயன்படும் மீயொலி தொகுப்பு முறையில் பயன்படுத்தப்படுகிறது. இலந்தனைடு ஆக்சிசல்பைடு தயாரிப்பிலும் இது ஒரு பங்கு வகிக்கிறது.
# பண்டார் துன் ரசாக்



**பண்டார் துன் ரசாக்**, (மலாய்: *Bandar Tun Razak*; ஆங்கிலம்: *Bandar Tun Razak*; சீனம்: *敦拉萨镇*); என்பது மலேசியா, கோலாலம்பூர் மாநகரத்தில், அமைந்து உள்ள புறநகரம். உயர்க்கல்வி நிலையங்களுக்கு புகழ்பெற்ற இடமாக விளங்குகிறது. அத்துடன் தனித்த ஒரு நாடாளுமன்றத் தொகுதியாகவும் இயங்குகிறது.  

மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக், சுங்கை பீசி உத்திநோக்கு மண்டலத்தில் *(Bandar Tun Razak - Sungai Besi Strategic Zone)* அமைந்து உள்ளது.  

## அமைவு வசதிகள்

பண்டார் துன் ரசாக்கில், கோலாலம்பூர் காற்பந்து விளையாட்டரங்கம் *(Kuala Lumpur Football Stadium);* ஈருருளி சுற்றரங்கம் *(Velodrome);* ஒரு பொது நீச்சல் குளம், விளையாட்டு மையம்; மலேசிய தேசிய பல்கலைக்கழக மருத்துவமனை *(Hospital Universiti Kebangsaan Malaysia);* கோலாலம்பூர் மாநகராண்மைக் கழகத்தின் கிளை அலுவலகம்; போன்ற மற்ற வசதிகள் உள்ளன.  

மலேசிய தேசிய பல்கலைக்கழக மருத்துவமனை, தற்சமயம் துவாங்கு முக்ரிஸ் மருத்துவமனை *(Hospital Canselor Tuanku Muhriz UKM)* என்று அழைக்கப் படுகிறது.  

## வரலாறு

பண்டார் துன் ரசாக் 1970-களில், கோலாலம்பூரில் ஒரு சிறிய நகரமாக இருந்தது. முன்னர் காலத்தில் கம்போங் காங்கோ *(Kampung Konggo; Congo Village)* என்று அழைக்கப்பட்டது.  

ஐக்கிய நாடுகள் சபையின் கீழ் 1960-ஆம் ஆண்டுகளில், காங்கோ குடியரசில் பணியாற்றி ஓய்வு பெற்ற மலேசிய இராணுவ வீரர்களுக்கான குடியேற்றப் பகுதியாக இருந்தது.  

### கம்போங் காங்கோ

அதனால் அதற்கு *கம்போங் காங்கோ* என்று பெயரிடப்பட்டது. இந்தப் பகுதியில் 1990-ஆம் ஆண்டுகளில் புதிய நவீன வீடமைப்புகள் அமைக்கப்பட்டன. அவற்றில் காங்கோவில் பணியாற்றிய இராணுவ வீரர்களில் சிலருக்கு வீடுகள் கொடுக்கப்பட்டன. அவர்களில் சிலர் இன்னும் அங்கு வாழ்கின்றனர்.  

1984 பிப்ரவரி 1-ஆம் தேதி மலேசியக் கூட்டாட்சி பிரதேசத்தின் 10-ஆம் ஆண்டு விழா கொண்டாடப்பட்டது. அப்போது மலேசியாவின் நான்காவது பிரதமர் துன் டாக்டர் மகாதீர் பின் முகமது அவர்களால், கம்போங் காங்கோ என்பது பண்டார் துன் ரசாக் என பெயர் மாற்றம் செய்யப் பட்டது.  

### 2008-ஆம் ஆண்டுப் பொதுத் தேர்தலில் மாற்றம்

1990-களின் பிற்பகுதியில், பண்டார் துன் ரசாக், செராஸ் நாடாளுமன்றத் தொகுதியில் இருந்து பிரிக்கப்பட்டு, தனித்த ஒரு நாடாளுமன்றத் தொகுதியாக மாற்றப் பட்டது. 2008 பொதுத் தேர்தல் வரை, பண்டார் துன் ரசாக், அம்னோ மற்றும் பாரிசான் நேசனல் கூட்டணியின் கோட்டையாக இருந்தது.  

2013-ஆம் ஆண்டு பொதுத் தேர்தலில் பாக்காத்தான் அரப்பான் கூட்டணி, பண்டார் துன் ரசாக் தொகுதியைக் கைப்பற்றிக் கொண்டது.
# சுட்டீவென் இராலிங்சு


**சுட்டீவென் கிரெகொரி இராலிங்சு** *(Steven Gregory Rawlings)* (11 அக்தோபர், 1961 – 11, ஜனவரி, 2012) ஒரு வானியற்பியலாளர் ஆவார். இவர் ஆக்சுபோர்டு பல்கலைக்கழகத்தில் வானியற்பியல் பேராசிரியாக இருந்தார். இவர் புனித் பீட்டர் கல்லூரியில் ஆக்சுபோர்டு, கேம்பிரிட்ஜ், டப்ளின் ஆய்வுறுப்பினராகவும் இருந்துள்ளார். இவர் கேம்பிரிட்ஜ் புனித ஜான் கல்லூரியில் இயற்பியலும் கோட்பாட்டு இயற்பியலும் படித்து கதிர்வீச்சு வானியலில் முனைவர் பட்டத்தை 1988 இல் பெற்றார். இவர் சதுர கிலோமீட்டர் அணித் திட்டத்தில் தலைமையேற்ற அறிவியலாளரில் ஒருவராவார்.  

இவர் 2012, ஜனவரி, 13இல் தன் நெருங்கிய தோழியும் உடன் பணிபுரிந்தவருமான முனைவர் தேவிந்தர் சிவியாவின் வீட்டில் இறந்தார்.. சிவியா அறிவியலுக்கான கணிதவியல் விரிவுரையாளராக ஆக்சுபோர்டு புனித் ஜார்ஜ் கல்லூரியில் பணிபுரிந்து வந்தார். இவரது இறப்பு தற்செயலானதாகப் பதிவு செய்யப்பட்டது.இவர் சிவியாவுடன் இணைந்து *Foundations of Science Mathematics* எனும் நூலை எழுதியுள்ளார். இந்நூல் 1999 இல் ஆக்சுபோர்டு பல்கலைக்கழகத்தால் வெளியிடப்பட்டது.  

சில்போல்ட்டன் நோக்கீட்டகத்தின் தாழ் அலைவெண் அணி தொலைநோக்கி இராலிங்சு அணி என இவரது நினைவாக 2013, ஆகத்து, 27 இல் பெயரிடப்பட்டது.
# கார்ல் மார்க்சு நினைவுச்சின்னம்



**கார்ல் மார்க்சு நினைவுச்சின்னம்** (*Karl Marx monument*) என்பது உருசிய நாட்டின் மாசுகோ நகரில் 1962 ஆம் ஆண்டு சோவியத் நாட்டின் சிற்பி இலெவ் கெர்வெல் என்பவரால் உருவாக்கபட்ட ஒரு நினைவுச்சின்னமாகும். மாசுகோவிலுள்ள நாடக அரங்க சதுக்கத்தின் போல்சோய் நாடக அரங்கு அருகில் இந்நினைவுச் சின்னம் அமைந்துள்ளது.  

மார்க்சு நினைவுச்சின்னம் 160 டன் எடையுள்ள சாம்பல் நிற கருங்கல்லின் ஒற்றைத் தொகுதியால் செய்யப்பட்டதாகும். குடசேவ்சுகி சுரங்க குவாரியில் உள்ள டினெப்ரோபெட்ரோவ்சுக்கிற்கு அருகே இங்கருங்கல் தோண்டி எடுக்கப்பட்டது. தற்போது இவ்விடம் உக்ரைனில் அமைந்துள்ளது. மார்க்சு மேடையில் நின்று கொண்டு, உழைக்கும் மக்களை நோக்கி அனல் பறக்கும் பேச்சால் உரையாற்றுவது போல் இந்த நினைவுச் சின்னம் சித்தரிக்கப்பட்டுள்ளது. சோவியத் ஒன்றியத்திலுள்ள அனைத்து நாடுகளின் பாட்டாளிகளே, ஒன்றுபடுங்கள்! என்ற முழக்கத்துடன் நினைவுச் சின்னம் அலங்கரிக்கப்பட்டுள்ளது. முன்புறத்தில் நினைவுச்சின்னத்தின் இருபுறமும் இரண்டு கருங்கல் தூண்கள் அமைக்கப்பட்டுள்ளன. அவற்றில் ஒன்றில் மார்க்சின் இறுதிச் சடங்கில் கூறப்பட்ட பிரெடரிக் ஏங்கெல்சின் வார்த்தைகள் செதுக்கப்பட்டுள்ளது: "இவரது பெயரும் செயலும் பல நூற்றாண்டுகளுக்கு நீடிக்கும்" என்பன அவ்வார்த்தைகளாகும். மற்றொன்றில் - லெனினின் சொற்றொடரான "மார்க்சின் போதனை சர்வ வல்லமை வாய்ந்தது, ஏனென்றால் அது ஓர் உண்மை." என்ற வார்த்தைகள் செதுக்கப்பட்டுள்ளது.  

## வரலாறு
1957 ஆம் ஆண்டின் தொடக்கத்தில், மார்க்சின் நினைவுச்சின்னத்திற்கான சிறந்த திட்டத்திற்காக அனைத்து சங்கத்தினருக்கான ஒரு போட்டி நடைபெற்றது; இப்போட்டியின் வெற்றியாளர் சிற்பி லெவ் கெர்பெலின் தலைமையிலான படைப்பாற்றல் குழுவாகும். நினைவுச்சின்னத்தின் பிரமாண்டமான திறப்புவிழா அக்டோபர் 29, 1961 அன்று நடைபெற்றது. உயர் கட்சி மற்றும் சோவியத் தலைமை, காங்கிரசு பிரதிநிதிகள், பிற நாடுகளின் பொதுவுடமைக் கட்சிகளின் விருந்தினர்கள் முன்னிலையில் இவ்விழா நடைபெற்றது.  

## பரவலர் பண்பாட்டில்
1988 ஆம் ஆண்டு அதிரடித் திரைப்படமான ரெட் ஈட் திரைப்படத்தில் இந்நினைவுச் சின்னம் இடம்பெற்றுள்ளது.  

## மேர்கோள்கள்
# ஈசுவர ஐயர்


**ஈசுவர ஐயர்** (*Easwara Iyer*) என்பவர் ஓர் இந்திய அரசியல்வாதி ஆவார். இவர் 1957 முதல் 1962 வரை திருவனந்தபுரம் மக்களவையின் நாடாளுமன்ற உறுப்பினராக பணியாற்றினார். கேரளா உருவான பிறகு திருவனந்தபுரத்திற்கு நடைபெற்ற முதல் நாடாளுமன்றத் தேர்தலில் வெற்றி பெற்றவர் இவர், இவர் தனது நெருங்கிய போட்டியாளரான பிரஜா சோசலிஸ்ட் கட்சியின் ஏ. தாணு பிள்ளையை 10,944 வாக்குகள் வித்தியாசத்தில் தோற்கடித்து சுயேச்சையாகத் தேர்ந்தெடுக்கப்பட்டார்.
# கற்றலின் முன்னேற்றம்


***கற்றலின் முன்னேற்றம்*** (முழு தலைப்பு: ***கற்றல், தெய்வீக மற்றும் மனிதனின் முன்னேற்ற திறன்***) என்பது 1605 ஆம் ஆண்டு பிரான்சிஸ் பேகனின் புத்தகமாகும். இது ஜீன் லெ ராண்ட் டி'அலெம்பர்ட் மற்றும் டெனிஸ் டிடெரோட் ஆகியோரால் *கலைக்களஞ்சியத்தின்* வகைபிரித்தல் கட்டமைப்பிற்கு ஊக்கமளித்தது மட்டும் இல்லாமல் பேகனின் வாழ்க்கை வரலாற்றாசிரியர் மற்றும் கட்டுரையாளரான கேத்தரின் ட்ரிங்கர் போவென் அனுபவ தத்துவத்திற்கு ஆதரவாக ஒரு முன்னோடி கட்டுரையாக இருந்தார்.  

*கற்றல் முன்னேற்றத்தில்* இருந்து பின்வரும் பகுதி பிரபலமான கேம்பிரிட்ஜ் பாடப்புத்தகத்திற்கு முன்னுரையாக பயன்படுத்தப்பட்டுள்ளது:  

: இதனால் டென்னிஸ் ஒரு பயனற்ற விளையாட்டாக இருந்தாலும், இதற்கான மரியாதையும் மற்றும் எதற்க்கும் எதிர்கொள்ள தயாராய் இருக்கும் கண்களும், மேலும் அனைத்து நிலைகளிலும் தன்னை ஈடுபடுத்திக் கொள்ளத் தயாராக இருக்கும் ஒரு உடலை உருவாக்குகிறது, எனவே, இதனால் கணிதத்தில் இணையாக, இடையூறாகப் பயன்படுத்தப்படும் கொள்கை மற்றும் நோக்கத்தை விட குறைவான தகுதி இல்லை.
# உரோமன் உல்ரிச் செக்சில்



**உரோமன் உல்ரிச் செக்சில்** *(Roman Ulrich Sexl)* (19 அக்தோபர் 1939 – 10 ஜூலை 1986) ஒரு தலயாய ஆத்திரியக் கோட்பாட்டு இயற்பியலாளர் ஆவார். இவர் சிறப்பு சார்பியல் நூல்களுக்காகப் பெயர்பெற்றவர்.  

## வாழ்க்கை
இவர் பீட்டர் சி. அய்ச்சல்பர்குடன் இணைந்து வெளியிட்ட "பொருண்மையற்ற துகளின் ஈர்ப்புப் புலம் பற்றி" எனும் வெளியீடு அடிக்கடி சான்று காட்டப்படும் கட்டுரை ஆகும்.  

இவர் 1972 இல் இருந்து வியன்னா பல்கலைக்கழகத்தில் அண்டவியல், பொது சார்பியல் பேராசிரியராக இருந்தார். இவர் 1971 முதல் 1975 வரை ஆத்திரியக் கல்விக்கழகத்தில் விண்வெளித் தேட்ட நிறுவன இயக்குநராக இருந்தார்.  

இவர் 1980 இல் இராபர்ட் விச்சார்டு போகில் ப்ரிசைப் பெற்றார். இப்போது ஆண்டுதோறும் இயற்பியல் கற்பித்தல் சாதனைக்கான உரோமன் உல்ரிச் செக்சில் பரிசு வழங்கப்படுகிறது.  

## வெளியீடுகள்
- சார்பியல் (1972)
- ஈர்ப்பும் அண்டவியலும் (1975)
- சார்பியல், குழுக்களும் துகள்களும் (1975)
-
# Module:Navbox/styles.css

/* */  
.navbox {  
box-sizing: -box;  
: solid #a2a9b1;  
width: 100%;  
clear: both;  
font-size: 88%;  
text-align: ;  
padding: ;  
margin: 1em auto 0; /* Prevent preceding content from clinging to navboxes */  
}  

.navbox .navbox {  
margin-top: 0; /* No top margin for nested navboxes */  
}  

.navbox + .navbox, /* TODO: remove first line after transclusions have updated */  
.navbox + .navbox-styles + .navbox {  
margin-top: -; /* Single pixel between adjacent navboxes */  
}  

.navbox-inner,  
.navbox-subgroup {  
width: 100%;  
}  

.navbox-group,  
.navbox-title,  
.navbox-abovebelow {  
padding: 0.25em 1em;  
line-height: 1.5em;  
text-align: ;  
}  

.navbox-group {  
white-space: nowrap;  
/* @noflip */  
text-align: ;  
}  

.navbox,  
.navbox-subgroup {  
background-color: #fdfdfd;  
}  

.navbox-list {  
line-height: 1.5em;  
-color: #fdfdfd; /* Must match background color */  
}  

.navbox-list-with-group {  
text-align: ;  
--width: ;  
--style: solid;  
}  

/* cell spacing for navbox cells */  
/* Borders above 2nd, 3rd, etc. rows */  
/* TODO: figure out how to replace tr as structure;  
- with div structure it should be just a matter of first-child */
tr + tr > .navbox-abovebelow,  
tr + tr > .navbox-group,  
tr + tr > .navbox-image,  
tr + tr > .navbox-list {  
-top: solid #fdfdfd; /* Must match background color */  
}  

.navbox-title {  
background-color: #ccf; /* Level 1 color */  
}  

.navbox-abovebelow,  
.navbox-group,  
.navbox-subgroup .navbox-title {  
background-color: #ddf; /* Level 2 color */  
}  

.navbox-subgroup .navbox-group,  
.navbox-subgroup .navbox-abovebelow {  
background-color: #e6e6ff; /* Level 3 color */  
}  

.navbox-even {  
background-color: #f7f7f7;  
}  

.navbox-odd {  
background-color: transparent;  
}  

/* TODO: figure out how to remove reliance on td as structure */  
.navbox .hlist td dl,  
.navbox .hlist td ol,  
.navbox .hlist td ul,  
.navbox td.hlist dl,  
.navbox td.hlist ol,  
.navbox td.hlist ul {  
padding: 0.125em 0;  
}  

.navbox .navbar {  
display: block;  
font-size: 100%;  
}  

.navbox-title .navbar {  
/* @noflip */  
float: ;  
/* @noflip */  
text-align: ;  
/* @noflip */  
margin-: 0.5em;  
}  

/** T367463 */  
body.skin--responsive .navbox-image img {  
max-width: !important;  
}  

@media print {  
body.ns-0 .navbox {  
display: !important;  
}  
}
# கட்டுரைகள் (பிரான்சிஸ் பேக்கன்)


***கட்டுரைகள்: மத தியானங்கள், புறக்கணிப்பு மற்றும் அகற்றும் இடங்கள் பார்த்து அனுமதி*** (*Essays: Religious Meditations. Places of Perswasion and Disswasion. Seene and Allowed*, 1597) என்பது தத்துவஞானி, அரசியல்வாதி மற்றும் சட்ட அறிஞர் பிரான்சிசு பேக்கனால் வெளியிடப்பட்ட முதல் புத்தகமாகும். *கட்டுரைகள்* பொது மற்றும் தனிப்பட்ட வாழ்க்கையிலிருந்து பலவிதமான பாணிகளில் தலைப்புகளை உள்ளடக்கியமாகவும் ஒவ்வொரு சந்தர்ப்பத்திலும் பல்வேறு கோணங்களிலும் விளக்குகின்றது. முதல் பதிப்பில் 10 கட்டுரைகளையும் , இரண்டாவது பதிப்பில் 38 உடன் 1612 வெளிவந்தது. மற்றும், கட்டுரைகள் அல்லது *ஆலோசனைகள், சிவில் மற்றும் ஒழுக்கம்* என்ற தலைப்பில் 58 கட்டுரைகளுடன் 1625 இல் வெளியிடப்பட்டது. பேக்கனின் வாழ்நாளில் பிரஞ்சு மற்றும் இத்தாலிய மொழிகளில் மொழிபெயர்ப்புகள் தோன்றின. 1625 இல் வெளியிடப்பட்ட பேக்கனின் கட்டுரை, "ஆஃப் பிளாண்டேஷன்ஸ்" இல், அவர் நடவு காலனிகளை போருடன் தொடர்புபடுத்துகிறார். அத்தகைய காலனி இராணுவச் சட்டத்தைப் பயன்படுத்துவதற்கான ஆணையம் அல்லது அதிகாரம் உள்ளவர்களால் நிர்வகிக்கப்பட வேண்டும் என்று அவர் கூறுகிறார்.  

## விமர்சன வரவேற்பு
*பேக்கன் கட்டுரைகளை* "எனது மற்ற ஆய்வுகளின் மறுஉருவாக்கம் " என்ற தலைப்பில் வெளிவந்த கட்டுரை அவரது சமகாலத்தவர்களால் உயர்ந்த பாராட்டு பெற்று, கட்டுரை வடிவத்தை கண்டுபிடித்ததற்காக அவரை பெருமையாக கொண்டாட செய்தனர். பின்னர் மான்டெய்ன், அரிஸ்டாட்டில் மற்றும் பிற எழுத்தாளர்களின் படைப்புகளில் இருந்துதான் பேக்கன் இதை கண்டறிந்தார் என்பதை பிந்தைய ஆய்வுகள் தெளிவுபடுத்தியுள்ளன, *இருப்பினும் அவரது கட்டுரைகள்* மிகவும் புகழ் வாய்தன. 19 ஆம் நூற்றாண்டின் இலக்கிய வரலாற்றாசிரியர் ஹென்றி ஹாலம் அவர்கள், " பேக்கனின் ஆங்கில மொழியில் முந்தைய அல்லது பிற்கால வேலைகளை விட ஆழமான மற்றும் பாகுபாடு காட்டுகிறார்கள்". என்று குறிப்பிடுகிறார்  

## பழமொழிகள்
சொற்றொடர் மேதை பேகனின் , பிற்காலக் கட்டுரைகளில் பெரும் சாதகமாகத் அமைகிறது. *துணிச்சல்* என்ற கட்டுரையில் அவர் , "மலை மஹோமத்திற்கு வரவில்லை என்றால், மஹோமத் மலைக்கு செல்வார்", என்று எழுதினார். இது அச்சில் உள்ள பழமொழியின் ஆரம்பகால தோற்றமாகும். "பணயக்கைதிகள் டூ பார்ச்சூன் " என்ற தொடர்மொழி *திருமணம் மற்றும் தனி வாழ்க்கை* கட்டுரையில் தோன்றுகிறது - மீண்டும் இது ஆரம்பகால பயன்பாடாகும். *ஆக்ஸ்போர்டு அகராதியில்* 1999 பதிப்பில் இருந்து 91 கட்டுரைகள் மேற்கோள்களாக குறிப்பிடபட்டுள்ளது.  

## உள்ளடக்க பட்டியல்
தாமஸ் மார்க்பியின் 1853 பதிப்பின் உள்ளடக்கப்பட்ட கட்டுரைகள் மற்றும் அவை வெளியான தேதிகள் பின்வருமாறு பட்டியலிடப்பட்டுள்ளன:  

## சமீபத்திய பதிப்புகள்
- Michael J. Hawkins (ed.) *Essays* (London: J. M. Dent, 1973). No. 1010 in Everyman's Library.
- Michael Kiernan (ed.) *The Essayes or Counsels, Civill and Morall* (Oxford: Clarendon Press, 1985). Vol. 15 of The Oxford Francis Bacon.
- John Pitcher (ed.) *The Essays* (Harmondsworth: Penguin, 1985). In the Penguin Classics series.
- Brian Vickers (ed.) *The Essays or Counsels, Civil and Moral* (New York: Oxford University Press)
# தானாஜி ஜாதவ்

**தானாஜி ஜாதவ்** (**Dhanaji Jadhav**)–1708) முகலாய-மராத்தியப் போர்களில் (1680 – மே 1707) முகலாயர்களுக்கு எதிராக மராத்தியப் பேரரசின் சார்பில் பங்கெடுத்த படைத்தலைவர்களில் ஒருவர் ஆவார். இவர் மராத்தியப் படைத்தலைவர் சாந்தாஜி கோபர்படேவுடன் இணைந்து தக்காணத்தில் அவுரங்கசீப்ப்பின் முகலாயப் படைகளை எதிர்த்து போர் புரிந்தவர். சாந்தாஜி கோபர்படேவின் மறைவிற்குப் பின் தானாஜி ஜாதவ் மராத்தியப் படைகளின் தலைமைப் படைத்தலைவராக 1696-ஆம் ஆண்டு முதல் 1708-ஆம் ஆண்டு முடிய இறக்கும் வரை பதவி வகித்தவர்.  

முகலாய-மராத்தியப் போர்கள்  

## பின்னணி
மராத்திய சத்திரியக் குடும்பத்தில், ஏறத்தாழ 1650-ஆம் ஆண்டில் பிறந்த தானாஜி ஜாதவ், பேரரசர் சிவாஜியின் தாய் ஜிஜாபாயால் வளர்க்கப்பட்டார். தானாஜி ஜாதவின் தாத்தா அக்கோல்ஜி ஜிஜாபாயின் சகோதரர் ஆவார். சாந்தாஜி கோபர்படேவின் மகன் சாம்புஜி கூட சிவாஜியுடன் ஜிஜாபாயின் வளர்ப்பில் வளர்ந்தவர்கள்.  
## இளமை வாழ்க்கை
இளமையில் தானாஜி ஜாதவ் சிவாஜியின் மராத்தியப் படையில், படைத்தலைவர் பிரதாபராவ் குஜார் தலைமையில் இணைந்து முகலாயர் மற்றும் தக்கானச் சுல்தான்களுக்கு எதிராகப் போரிட்டார்.எனவே தானாஜி ஜாதவ், தாராபாய்யை விட்டு வெளியேறி, சத்திரபதி சாகுஜியுடன் இணைந்து கொண்டார். காலில் ஏற்பட்ட ஆறாத காயம் காரணமாக தானாஜி ஜாதவ் கோலாப்பூரில் மறைந்த பிறகு, அவரது மகன் சந்திரசென் ஜாதவ் ராவ், தானாஜி ஜாதவின் பணியிடத்தில் படைத்தலைவராக பொறுப்பு ஏற்றார்.
# சாந்தாஜி கோர்படே

**சாந்தாஜி கோர்படே** (**Santaji Mahaloji Ghorpade**),(1645–1696) சத்திரபதி இராஜாராம் ஆட்சியின் போது மராத்தியப் பேரரசின் புகழ்பெற்ற 6-வது தலைமைப் படைத்தலைவர் ஆவார். 1689 முதல் 1696-ஆம் ஆண்டு முடிய இரண்டு பத்தாண்டுகளில் நடைபெற்ற முகலாய-மராத்தியப் போர்களில் படைத்தலைவர் தானாஜி ஜாதவ்வுடன் தொடர்ந்து பங்கெடுத்தவர். இவர் கொரில்லாப் போர் முறையில் தம்படைகளை முகலாயர் படைகளுக்கு எதிராகப் போரிட்டதில் புகழ்பெற்றவர்.  

## இளமை வாழ்க்கை
போன்சலே குலத்தின் ஒரு பிரிவினான கோர்படே குடும்பத்தில் பிறந்த சாந்தாஜி கோர்படே 1660-ஆம் ஆண்டில் பிறந்திருக்கலாம் என வரலாற்று ஆய்வாளர்கள் கருதுகின்றனர். மராத்தியப் பேரரசர் சம்பாஜியின் படைத்தலைவரான மலோஜி கோபர்ப்டேயின் மூன்று மகன்களில் மூத்தவர் சாந்தாஜி கோர்படே ஆவார். சத்திரபதி இராஜாராம் ஆட்சியின் போது சாந்தாஜி கோர்படே, மராத்தியப் பேரரசின் புகழ்பெற்ற 6-வது தலைமைப் படைத்தலைவராக பதவியேற்றார்.  

1686-ஆம் ஆண்டில் செஞ்சிப் பகுதியிலிருந்து உணவுப் பொருட்களைக் கொண்டு வருவதற்காக சாந்தாஜி கோர்டேயையும், மூத்த படைத்தலைவர் கேசவ திருமால் பிங்களேயையும் 17,000 பேர் கொண்ட படைகளுடன் சத்திரபதி இராஜாராம் அனுப்பினார். 1689 இல் சம்பாஜி முகலாயர்களிடம் பிடிபட்டபோது, படைத்தலைவர் சாந்தாஜி கோர்படேவின் தந்தை படைத்தலைவர் மலோஜி கோர்படே பாதுகாப்பிற்காக சம்பாஜியுடன் உடனிருந்தார். மேலும் மலோஜி சங்கமேஸ்வரில் சம்பாஜியின் பாதுகாப்பில் உயிர் துறந்தார்.  

## முகலாய-மராத்தியப் போரில் சாந்தாஜி கோபர்படேவின் பங்கு

மராத்தியப் பேரரசர் சத்திரபதி இராஜாராம் ஆட்சியின் துவக்கத்தில், 1689-ஆம் ஆண்டில் சாந்தாஜி கோபர்படே 5,000 படைவீரர்களுக்கு தலைமை தாங்கினார். செப்டம்பர் 1689-ஆம் ஆண்டில் பன்காலா கோட்டை போரில், படைத்தலைவர் தானாஜி ஜாதவ்வுடன் இணைந்த சாந்தாஜி கோபர்படே அவுரங்கசீப்பின் படைத்தலைவர் சேக் நிஜாமின் படைகளை வென்றதுடன், அவர்களின் குதிரைகள், யானைகள் மற்றும் கருவூலங்களை பறிமுதல் செய்தார்.  

1689–1690 காலத்தில் சத்திரபதி இராஜாராம் செஞ்சிக் கோட்டையில் பாதுகாப்பாக இருந்த போது, படைத்தலைவர்கள் சாந்தாஜி மற்றும் தானாஜி ஒன்றிணைந்து முகலாயப் படைகளை, கர்நாடகாப் பகுதியில் நுழைவதை தடுத்தனர். டிசம்பர் 1690-ஆம் ஆண்டில் மராத்திய அமைச்சர்கள் இராமசந்திர பந்த் அமத்யா மற்றும் சங்கர் நாராயணன் மேற்பார்வையில் சாந்தாஜி கோபர்படே மற்றும் தானாஜி ஜாதவ் மராத்திய தலைமைப் படைத்தலைவர்களாக நியமிக்கப்பட்டனர்.  

25 மே 1690 அன்று முகலாய படைத்தலைவர் ருஸ்தம் கானை வென்று சாத்தாரா நகரத்தை தானாஜி ஜாதவுடன் இணைந்து சாந்தாஜி கோர்படே கைப்பற்றினார். இதனால் முகலாயர்களுக்கு பின்னடைவு ஏற்பட்டது. இந்த வெற்றிக்காக சூலை 1692-ஆம் ஆண்டில், சாந்தாஜி கோபர்டேவுக்கு *தேஷ்முக்* விருது வழங்கப்பட்டது.  

14 டிசம்பர் 1692 அன்று சந்தாஜி, முகலாயப் படைத்தலைவர் அலிமார்தன் படைகளை வென்று செஞ்சிக் கோட்டை கைப்பற்றினார்.  
## இறப்பு
1696-ஆம் ஆண்டில் சந்தாஜி கோர்படே முகலாயப் படைத்தலைவரால் கொல்லப்பட்டார்..
# கருஞ்சிவப்பு தினமு



**கருஞ்சிவப்பு தினமு** ( *thicket tinamou* அல்லது *rufescent tinamou* ) என்பது மித வெப்பமண்டல மற்றும் வெப்பமண்டல மத்திய மெக்சிகோவில் உள்ள ஈரப்பதமான காடுகளில் காணப்படும் ஒருவகை தினமு ஆகும்.  

## வகைபிரித்தல்
அனைத்து தினமோக்களும் டினாமிடே குடும்பத்தைச் சேர்ந்தவை. தினமோக்களால் பறக்க முடியும், என்றாலும் இவை பொதுவாக சிறப்பாக பறக்கும் பறவைகள் அல்ல.  

ரெனே-பிரிமிவிர் லெசன் 1842 ஆம் ஆண்டில் எல் சால்வடோர், லா யூனியனில் இருந்து பெற்ற ஒரு மாதிரியிலிருந்து கருஞ்சிவப்பு தினாமோவை இனம் கண்டார்.  

### விளக்கம்
கருஞ்சிவப்பு தினமு 27 முதல் 29 செமீ (11-11 அங்குலம்) நீளமும் 440 கிராம் (16 அவுன்ஸ்) எடையும் கொண்டது. இதன் மேல் பகுதி பழுப்பு நிறத்தில் இருக்கும். முதுகு, பிட்டம் மற்றும் இறக்கைகளில் பெரிதும் கம்பியோட்டம் போன்று கருப்பு நிறக் கோடுகள் ஓடும். இதன் கீழ்ப்பகுதி வெளிர் பழுப்பு நிறமாகவும், மார்பகத்தின் மீது இலவங்கப்பட்டை நிறமாகவும், வயிற்றில் சாம்பல் நிறமாகவும் இருக்கும். இதன் தலை பழுப்பு நிறத்திலும் அலகு பழுப்பு நிறத்திலும், கால்கள் சிவப்பு நிறத்துடன் காணப்படும்.  

## நடத்தை
இந்த இனம் நீராவி எஞ்சின் போல ஒலிக்கும் ‘ஹூ-ஓ’ என்ற ஒரேமாதிரியான குரலைக் கொண்டுள்ளது. கருஞ்சிவப்பு தினமுவை சோடிகளாகவோ, குடும்பங்களாகவோ அல்லது தனித்துப் பறவையாகவோ காணலாம், மேலும் பெரும்பாலான தினமோக்களைப் போலவே, இது பறப்பதை விட நடக்க விரும்புகிறது.  

### உணவு
பெரும்பாலான தினமுக்களைப் போலவே, இது பழங்கள், விதைகள் மற்றும் முதுகெலும்பிலி விலங்குகளை உண்ணும்.  

### இனப்பெருக்கம்

பெரும்பாலான தினமோக்களைப் போலவே, இவை அதன் கூட்டை தரையில் உயரமான வேர்ப்பகுதிகளில் வைக்கும். இது மூன்று முட்டைகளைக் கொண்டிருக்கும், ஆனால் சிலவசமயம் ஏழு முட்டைகள் வரை இருக்கும். முட்டைகள் பளபளப்பானதாகவும், ஊதா நிறத்திலும் இருக்கும். இந்த இனமும் ஸ்லேட்டி-மார்பக தினமுவும் கலப்பினங்களை உற்பத்தி செய்யும்.
# அபு கீனா



**அபு கீனா** (*Abu Hena*, 31 சனவரி 1950 – 20 சூலை 2025) என்பவர் இந்தியத் தேசிய காங்கிரசு அரசியல்வாதி ஆவார். இவர் அமைச்சராகவும் ஐந்து முறை சட்டமன்ற உறுப்பினராகவும் இருந்துள்ளார்.  

## தனிப்பட்ட வாழ்க்கை
சட்டப்படிப்பில் பட்டம் பெற்ற முதுகலைப் பட்டதாரியான அபு கீனா, கல்கத்தா உயர் நீதிமன்றத்தில் வழக்கறிஞராகப் பணியாற்றினார். இவர் சித்தார்த்த சங்கர் ரே அரசாங்கத்தில் கேபினட் அமைச்சராக இருந்த அப்துஸ் சத்தாரின் மகன் ஆவார்.  

## அரசியல் வாழ்க்கை
அபு கீனா 1991, 1996, 2001, 2006 மற்றும் 2011 இல் மேற்கு வங்காளத்தில் உள்ள லால்கோலா (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டார்.  

இவர் 2011-இல் மேற்கு வங்காள அரசில் மீன்வளத்துறை அமைச்சராகவும், உணவு பதப்படுத்துதல் தொழில்கள் மற்றும் தோட்டக்கலை அமைச்சராகவும் இருந்தார். செப்டம்பர் 2012-ல் மற்ற காங்கிரசு அமைச்சர்களுடன் அபு கீனா பதவி விலகினார்.  

இவர் மாநில காங்கிரசு குழுவின் செயலாளராகவும் இருந்தார்.
# வாள் அவரை


**வாள் அவரை** அல்லது **கத்தி அவரை** (*sword bean* அல்லது ** scimitar bean** ) என்பது இருபுற வெடிக்கனி குடும்ப தாவர இனமாகும். இது வணிக ரீதியாக வேளாண்மை செய்யாவிட்டாலும், நடு மற்றும் தென் மத்திய இந்தியாவின் உட்புறத்தில் இது காய்கறியாகப் பயன்படுத்தப்படுகிறது. முதிராத காய்கள் ஆப்பிரிக்கா மற்றும் ஆசியாவில் காய்கறிகளாக பயன்படுத்தப்படுகிறது.  

"ஸ்வாட் பீன்" என்ற பெயரானது வேறு சில இருபுற வெடிக்கனி வகைகளைக் குறிப்பிடவும் பயன்படுத்தப்படுகிறது. குறிப்பாக பொதுவான பலா அவரை *கனவாலியா என்சிஃபார்மிஸ்* போன்றவற்றை குறிக்க பயன்படுத்தப்படுகிறது.
# பிரசியோடைமியம் ஆக்சலேட்டு



**பிரசியோடைமியம் ஆக்சலேட்டு** (*Praseodymium oxalate*) என்பது C<sub>6</sub>O<sub>12</sub>Pr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இளம் பச்சைநிற படிகங்களாக உருவாகும் இது தண்ணீரில் கரையாமல் படிக நீரேற்றாக உருவாகிறது.  
## தயாரிப்பு
ஆக்சாலிக் அமிலத்துடன் கரையக்கூடிய பிரசியோடைமியம் உப்புகள் வினையில் ஈடுபட்டு பிரசியோடைமியம் ஆக்சலேட்டு உருவாகிறது.  
::<math>\mathsf{2Pr(NO_3)_3 + 3(COOH)_2 \ \xrightarrow{}\ Pr_2(C_2O_4)_3\downarrow + 6HNO_3 }</math>  
## பண்புகள்
பிரசியோடைமியம் ஆக்சலேட்டு வெளிர் பச்சை நிற படிகங்களை உருவாக்குகிறது. பிரசியோடைமியம் ஆக்சலேட்டு தண்ணீரில் கரையாது.  
இச்சேர்மம் படிக நீரேற்றுகளை உருவாக்குகிறது. அவை வெளிர் பச்சை படிகங்களாக உள்ளன: எ.கா Pr<sub>2</sub>(C<sub>2</sub>O<sub>4</sub>)<sub>3</sub>•10H<sub>2</sub>O.  
படிக நீரேற்றானது வெப்பமடையும் போது படிப்படியாக சிதைகிறது:  
## பயன்கள்
பிரசியோடைமியம் தயாரிக்கையில் இச்சேர்மம் ஒர் இடைநிலைப் பொருளாகப் பயன்படுத்தப்படுகிறது. சில கண்ணாடிகளுக்கு வண்ணம் பூசவும் இது பயன்படுத்தப்படுகிறது. வேறு சில பொருட்களுடன் இதை கலந்தால், சேர்மமானது கண்ணாடிக்கு அடர் மஞ்சள் நிறத்தை அளிக்கிறது.
# கோபிகா வர்மா


கல்யாணிக்குட்டி அம்மாதான் இவருக்கு குரு என்றாலும், மோகினியாட்டத்தில் கோபிகா வர்மா தனக்கே உரிய பாணியைப் பின்பற்றுகிறார். காவலம் நாராயண பணிக்கரின் கீழ் சொப்பனா பாணியில் மோகினியாட்டமும் இவர் ஆடியுள்ளார். சுகதகுமாரி எழுதி எம். செயயச்சந்திரன் இயற்றிய ராதையெவிடே என்ற கவிதைக்கு மோகினியாட்ட வடிவில் கோபிகா நடனமாடியுள்ளார். *சாயாமுகி* இவர் செய்த மற்றொரு நடன நிகழ்ச்சியாகும். இப்போது சங்கராச்சாரியாரின் வாழ்க்கையை அடிப்படையாகக் கொண்ட ஒரு நடன அமைப்பை உருவாக்கி வருகிறார்.  

## விருதுகளும் கௌரவங்களும்

- சங்கீத நாடக அகாடமி விருது 2018
- கலைமாமணி 2004 மோகினியாட்டத்திற்காக கலைமாமணியைப் பெற்ற முதலாவது நடனக் கலைஞர்.
- கிருட்டிணா கான சபையின் நிருத்ய சூடாமணி விருது 2010
- சத்ய அபிநய சுந்தரம் 2007
- அவுஸ் ஆஃப் காமன்சு அமைப்பு வழங்கிய சிறந்த செயல்திறன் விருது - இலண்டன் 2003
- சத்ய அபிநய சுந்தரம்
- நாட்டிய கலா விபஞ்சி
- ராசகீய புரசுகாரம்
# ஈரோனிய சராசரி

கணிதத்தில் இரு எதிர்மமற்ற மெய்யெண்கள் *A* , *B* இன் **ஈரோனிய சராசரி** (*Heronian mean*) *H* ஆனது பின்வரும் வாய்பாட்டால் தரப்படுகிறது:  

:<math>H = \frac{1}{3} \(A + \sqrt{A B} +B \).</math>  

இச்சராசரி, கணிதவியலாளர் ஈரோனின் பெயரால் அறியப்படுகிறது.  

## திண்ம வடிவவியலில் பயன்பாடு

திண்ம வடிவவியலில் ஒரு கூம்பு அல்லது பட்டைக்கூம்பின் அடிக்கண்டத்தின் கனவளவைக் கணக்கிடுவதற்குப் பயன்படுகிறது.  
அடிக்கண்டத்தின் கனவளவானது, அதன் உயரம் மற்றும் எதிரெதிர் இணை அடிப்பக்கங்களின் பரப்பளவுகளின் ஈரோனின் சராசரியின் பெருக்குத்தொகையாகும்.  

:<math>V = \frac{h}{3}\(B_1+\sqrt{B_1 B_2}+B_2\)</math>.  

## பிற சராசரிகளுடான தொடர்பு
*A* , *B* இரண்டின் ஈரோனிய சராசரியானது இவ்விரு எண்களின் கூட்டு மற்றும் பெருக்கல் சராசரிகளின் எடையிடப்பட்ட சராசரியாகும்:  

:<math> H = \frac{2}{3}\cdot\frac{A+B}{2} + \frac{1}{3}\cdot\sqrt{A B}.</math>
# எய்லீன் கொஞ்சேல்சு



**எய்லீன் கொஞ்சேல்சு** *(Eileen Gonzales)* ஓர் அமெரிக்க வானியற்பியலாளர் ஆவார். இவர் கார்னெல் பல்கலைக்கழக வானியல் துறையில் முதுமுனைவர் ஆய்வுறுப்பினராக உள்ளார். அங்கே இவர் புறவெளிக் கோள்கள் ஆய்வில் ஈடுபட்டுள்ளார். இவர் இயற்பியலில் கருப்பர் எனும் இயக்கத்திம் இணை நிறுவனரும் ஆவார். இந்த இயக்கம் கருப்பின இயற்பியலாளர் ஏற்பிற்காகவும் முன்னேற்றத்துக்காகவும் போராடிவரும் அமைப்பாகும்.  

## இளமையும் கல்வியும்
இவர் வர்ஜீனியா கடற்கரையில் வளர்ந்துள்ளார். மிச்சிகான் மாநிலப் பல்கலைக்கழகத்தில் வானியற்பியல் படித்து, தன் மூதறிவியல் பட்டத்தைச் சான் பிரான்சிசுக்கோ பல்கலைக்கழகத்தில்இருந்து பெற்றார். பிறகு இவர் நியூயார்க் மாநகரப் பல்கலைக்கழகத்தின் மேற்பட்டப் படிப்பு மையத்தில் சேர்ந்து அன்ட்டர் கல்லூரியில் முதுகலைபாட்டமும் இயற்பியலில் மூதாய்வர் பட்டமும் பெற்றார். இவர் 2020 இல் தன் முனைவர் பட்டத்தைப் பெற்றுள்ளார். இவர் தன் முனைவர் ஆய்வின்போது, தாழ்பொருண்மை விண்மீன்களின் வளிமண்டல நிலைமைகளையும் பழுப்புக் குறுமீன்களின் வளிமண்டல நிலைமைகளையும் ஆய்வு செய்துள்ளார்.  

## ஆராய்ச்சியும் வாழ்க்கைப்பணியும்
இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் அமெரிக்க இயற்கை வரலாற்று அருங்காட்சியத்தில் வருகைதரு அறிவியலாளராகவும் உள்ளார்.  

## பரப்புரையும் கருப்பின முன்னேற்றமும்
இவர் அறிவியல் கல்வியிலும் பரப்புரைத் திட்டங்களிலும் ஈடுபடுகிறார். இவர் முனவர் பட்டம் படிக்கும்போது அமெரிக்க இயற்கை வரலாற்று அருங்காட்சியத்தில் உயர்நிலைப் பள்ளி மாணவர்களை மேற்பார்வையிட்டு வழிநடத்தியுள்ளார். மேலும் அவர்களுக்கு வானியலையும் கற்பித்துள்ளார். இவர் சார்லசு டி. பிரவுனுடனும், யெசீக்கா எசுகுவிவேவுடனும் இணைந்து முதன்முதலாக கருப்பின இயற்பியலாளர் வாரத்தை முன்னின்று நடத்தினார். இந்நிகழ்வு கருப்பின இயற்பியலாளர்களை முன்னிறுத்தவும் அவர்களது அறிவியல் கொடையைக் கொண்டாடவும் நடத்தப்பட்டது. கருப்பின பறவையாளர் வாரத்தைப் போன்ற கருப்பினத் திட்டங்களுக்கு நிகராக பரப்புரை பலரது கவனத்தை ஈர்த்து வெற்றியை ஈட்டியது. இவரை ஆதரித்த நிறுவனங்களில் *இயற்கை இயற்பியல்*, அமெரிக்க இயற்பியல் நிறுவனம், *இயற்பியல் உலகம்* ஆகியன ஆகும். இயற்பியலில் கருப்பினம் அமைப்பு கருப்பின இயற்பியலாருக்கு உரிய சமூக ஏற்பை உறுதி படுத்தவும் அவர்கள் சந்தித்துவரும் சமூக, அரசியல் அறைகூவல்களைப் பற்றிய விழிப்புணர்வை வென்றடுக்கவும் அறிவியலில் அவர்களது முன்காட்டுப் பாத்திரத்தை வெளிப்படுத்தவும் போராடி வருகிறது.
# எலியொனோரா திரோசா


**எலியொனோரா திரோசா** *(Eleonora Troja)* ஓர் இதாலிய வானியற்பியலாளர் ஆவார். இவர் 2017 இல் GW170817 எனும் ஈர்ப்பலை வாயிலில் இருந்து புதிர்க்கதிர் உமிழ்வைக் கண்டுபிடித்தார்.  
## வாழ்க்கைப்பணி
இவர்கல்லூரி பூங்காவில் உள்ள மேரிலாந்து பல்கலைக்கழகத்திலும் கோடார்டு விண்வெளிப் பறப்பு மையத்திலும் இணை ஆய்வாளராக 2012 ஜூலை முதல் 2013 ஜூலை வரை இருந்துள்ளார்.இவர் 2013 ஜூலையில் கோடார்டு விண்வெளிப் பறப்பு மையத்தில் மீவிரைவு விருந்து தகைமை ஆய்வாளர் திட்டத்தின் தலைமையேற்றார். இவர் 2015 ஜூலையில் கோடார்டு விண்வெளிப் பறப்பு மையத்திலும் மேரிலாந்து பல்கலைக்கழகத்திலும் உதவி ஆராய்ச்சி அறிவியலாளர் ஆனார்.  

இவரது முதன்மை ஆய்வு ஆர்வம் செறிந்த இரும அமைப்பு இணைவுகளின் நோக்கீட்டுப் பதிவுகளில் குவிந்துள்ளது. இந்த இரும அமைப்புகள் இரண்டு நொதுமி விண்மீன்களாகவோ (NS-NS) அல்லது ஒரு நொதுமி விண்மீனும் கருந்துளையும் சார்ந்த்தாகவோ (NS-BH) அமையலாம். இவை ஈர்ப்பலைக் கதிர் ஆற்றல் இழப்புகளால் சுளாகச் சுழன்றபடி நெருங்கி மோதி இணைகின்றன. வளர்நிலை வானியற்பியலின் பல முதன்மைக் கூறுபாடுகளின் வெட்டுமுகமாகக் கீழ்வரும் மூவகைச் செறிந்த இரும அமைப்பு இணைவுகள் உள்ளன:  

- இவையே பெரிதும் குறுங்காலக் காம்மாக்கதிர் வெடிப்புகளை உருவாக்குகின்றன;
- இவையே வலிவான ஈர்ப்பலைக் கதிர் வாயில்களாக அமைகின்றன. இவை மேம்பட்ட லிகோ (LIGO), விர்கோ(Virgo) அமைப்புகளால் நேரடியாகக் கண்டறிய முடிந்த முதன்மை உறுப்படிகள் ஆகும்;
- இவையே (தங்கம், பிளாட்டினம், யுரேனியம், …) போன்ற அனைத்து அடர்தனிமங்களை உருவாக்கும் நிகழ்வுக் களங்களாகவும் அமைகின்றன.

இவர் இத்தகைய மூன்றுவகை அடிப்படை ஆய்வுப் புலங்களிலும் ஈடுபடுகிறார்.  
- இத்தாலிய இருமுக அறிவியல் கூட்டுறவு விருது (2018)
# அதாப், சுமேரியா



(பச்சை நிறத்தில்) விரிவாக்கத்திற்கு முன்னர் அதாப் நகரத்தின் அமைவிடம். கிமு 2350களில் சுமேரியாவின் நிலப்பரப்புகள் ஆரஞ்ச் நிறத்தில்]]  

**அதாப்** அல்லது **உதாப்** (**Adab** or **Udab**) (சுமேரியம்: (ஆப்பெழுத்தில்|𒌓𒉣𒆠) spelled UD.NUN<sup>KI</sup>)கீழ் மெசொப்பொத்தேமியாவில் அமைந்த பண்டைய சுமேரியாவின் கிர்சு நகரத்திற்கும், நிப்பூர் நகரத்திற்கும் இடையில் அமைந்த பண்டைய அண்மை கிழக்கின் நகரங்களில் ஒன்றாகும். இப்பண்டைய நகரம் தற்கால ஈராக் நாட்டின் வசித் மாகாணத்தில் உள்ள நவீன பிஸ்மியா எனுமிடத்தில் அமைந்துள்ளது.  

## அதாப் மற்றும் அதன் சுற்றுச்சூழல்
கண்டெடுக்கப்பட்ட ஆணின் சுண்ணாம்புக் கல் சிற்பம், இது மெசொப்பொத்தேமியாவின் மூன்றாம் வம்சத்தின் உரூக் கால மன்னர் சிற்பமாக கருதப்படுகிறது.]]  
தற்கால ஈராக் நாட்டின் கீழ் மெசொப்பொத்தேமியாவில் அமைந்த பண்டைய நகரமான அதாப் தொல்லியல் மேடு நீளமும், அகலமும், உயரமும் கொண்டிருந்தது. இந்த பண்டைய அதாப் நகரத் தொல்லியல் மேடு, பண்டைய நிப்பூர் நகரத்திற்கு தென்கிழக்கில், டைகிரிசு ஆறு மற்றும் யூப்பிரடிஸ் ஆறுகளுக்கு நடுவே அமைந்திருந்தது.  

## அதாப் நகரத்தின் வரலாறு
மெசொப்பொத்தேமியாவின் துவக்க வம்ச காலத்திலே (கிமு 2900 – 2350) அதாப் நகரம் நிறுவப்பட்டிருந்தது.  
சுமேரிய மொழி இலக்கியத்தின்படி, உரூக் காலத்தில் அதாப் நகரத்திலும் இஷ்தர் கடவுள் கோயில் நிறுவப்பட்டிருந்தது.  

கிஷ் நகர இராச்சியத்தின் மன்னர் மெசிலிம் அதாப் நகரத்தை ஆண்டதாக, அதாப் தொல்லியல் குறிப்புகள் மூலம் அறியப்படுகிறது. சுமேரிய மன்னர்களின் பட்டியலில் அதாப் நகரத்தை ஆண்ட *லுகல்-அன்னே-முண்டு*வின் பெயர் உள்ளது.  
தற்கால வடக்கு சிரியாவில் இருந்த பண்டைய எப்லா தொல்லியல் களத்தில் கிடைத்த களிமண் பலகையில் அதாப் நகரத்தைக் குறித்துள்ளது.  

அதாப் தொல்லியல் மேட்டின் அகழாய்வின் போது கிடைந்த கல்வெட்டில் அதாப் நகர மன்னரின் பெயர் லுகால்-தௌடு எனக்குறிப்பிட்டுள்ளது.  
அதாப் நகர அகழாய்வில் கிடைத்த செங்கல் வில்லைகளில், அக்காடியப் பேரரசர் நரம்-சின் இஷ்தர் கடவுளுக்கு அதாப் நகரத்தில் கோயில் கட்டினார் எனக்குறித்துள்ளது. ஆனால் அகழாய்வில் கோயில் கட்டுமானங்கள் தென்படவில்லை.  

அதாப் நகரம், மூன்றாவது ஊர் வம்ச காலத்தில் அதாப் நகரம், ஒரு ஆளுநரின் கீழ் இருந்தது. அம்முராபி இயற்றிய சட்டத் தொகுப்புகளில் சில கல்வெட்டுகள் அதாப் நகரத்தில் கண்டறியப்பட்டுள்ளது.  

## அதாப் நகர இராச்சியத்தின் ஆட்சியாளர்கள்

| ஆட்சியாளர் | ஆட்சிக் காலம் | குறிப்புகள் |  |
| --- | --- | --- | --- |
| நின்-கிசல்சி | கிமு 2600 | லகாசு ஆளுநர் |  |
| லுகல்தலு | கிமு 2450 | சிலையால் அறியமுடிகிறது. |  |
| இ-இக்னிம்பாயி | கிமு 2400 | லுகல்சகெசி ஆட்சியின் சமகாலத்தில் |  |
| மெஸ்கிகல் | கிமு 2350 | அக்காடியப் பேரரசரின் சமகாலத்தவர் |  |
| லுகலான்நெம்முண்டு | கிமு 2300 | "King of the four quarters of the world" |  |
| உர்துமு | ? | சுமேரிய முத்திரை மூலம் என்சி என அறியப்படுகிறார். | } |

## இதனையும் காண்க
- பண்டைய அண்மை கிழக்கின் நகரங்கள்
- பண்டைய அண்மை கிழக்கு
- சுமேரியா
- மெசொப்பொத்தேமியா
# எல்லன் கவுல்டு சுவீபெல்


**எல்லன் கவுல்டு சுவீபெல்** *(Ellen Gould Zweibel)* (பிறப்பு: 20 திசம்பர் 1952, நியூடார்க் மாநகரம்) ஓர் அமெரிக்க வானியற்பியலாளரும் மின்ம இயற்பியலாளரும் ஆவார்.  

இவர்1973 ஆம் ஆண்டில் எல்லன் கவுல்டு சுவீபெல் சிகாகோ பல்கலைக்கழகத்தில் கணிதத்தில் இளங்கலைப் பட்டம் பெற்றார். 1977 ஆம் ஆண்டில் பிரின்சுடனில் இருந்து இயற்பியலில் இயெரேமியா பி. ஆசுட்ரைக்கரின் மேற்பார்வையின் கீழ் "குளிர் விண்மீன் வட்டுகளின் சமநிலை மற்றும் ஆர அலைவுகள்" என்ற தலைப்பில் முனைவர் பட்டம் பெற்றார். 1977-1978 ஆம் ஆண்டின் கல்வியாண்டிற்கான மேம்பட்ட ஆய்வு நிறுவனத்தில் வருகை தரும் அறிஞராக சுவீபெல் இருந்தார். பின்னர் வளிமண்டல ஆராய்ச்சிக்கான தேசிய மையத்தில் உயர் ஆய்வகத்தின் சூரிய இயற்பியல் குழுவில் சேர்ந்தார்.மேலும் இவர் 1980 முதல் 2003 வரை கொலராடோ பல்களைக்கழகத்தில் பேராசிரியராக இருந்தார். இவர் இப்போது மாடிசனில் உள்ள விசுகான்சின் பல்கலைக்கழகத்தின் வானியல், இயற்பியல் துறையில் வில்லியம் எல். கிரவுழ்சார் பேராசிரியர் கட்டிலை அணிசெய்கிறார். இவர் தேசிய அறிவியல் அறக்கட்டளையின் ஆற்றல் துறையின் உறுப்பினரும் காந்தத் தன் ஒருங்கமைவு மையத்தின் நிறுவல் உறுப்பினரும் மேனாள் இயக்குநரும் ஆவார்.  

இவர் 1991 இல் அமெரிக்க இயற்பியல் கழகத்தில் ஆய்வுறுப்பினராகத் தேர்ந்தெடுக்கப்பட்டார்.  

இவர் 2016 இல் மின்ம இயற்பியலுக்கான ஜேம்சு கிளார்க் மாக்சுவெல் பரிசைப் பெற்றார். இப்பரிசு விண்மீன்கள், பால்வெளிகள் போன்ற "வானியற்பியல் மின்ம ஊடகங்களின் இயக்கம், நிலைப்பு, ஆற்றலியல் புலங்களில் நிகழ்த்திய செறினான ஆராய்ச்சி"க்காக இவருக்கு வழங்கப்பட்டது. இவர் மின ஊடகத்தையும் பிற வானியற்பியல் நிகழ்வுகளை இணைப்பதில் முன்னோடியாகத் திகழ்கிறார். இவர் சூரியன், விண்மீன்கள், பால்வெளிகள், பால்வெளிக் கொத்துகள் ஆகியவற்றின் வானியற்பியல் நிகழ்வுகளையும் மின்ம இயற்பியலையும் ஆய்வு செய்கிறார்.
# இலித்தியம் ஆக்சலேட்டு


**இலித்தியம் ஆக்சலேட்டு** (*Lithium oxalate*) என்பது C<sub>2</sub>Li<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இலித்தியம் ஆக்சலேட்டு நீரில் கரையாது. சூடாக்கப்படும்போது ஆக்சைடாக மாற்றமடைகிறது.  
## தயாரிப்பு
இலித்தியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து நடுநிலையாக்கல் வினைக்கு உட்படுத்துவதன் மூலமாக இலித்தியம் ஆக்சலேட்டு தயாரிக்கப்படுகிறது.  

::2 LiOH + H<sub>2</sub>C<sub>2</sub>O<sub>4</sub> → Li<sub>2</sub>C<sub>2</sub>O<sub>4</sub> + 2 H<sub>2</sub>O  

## பண்புகள்
a = 3.400, b = 5.156, c = 9.055 Å, β = 95.60°, Z = 4 என்ற அலகு அளவுருக்களுடன்
# பெரிலியம் ஆக்சலேட்டு


**பெரிலியம் ஆக்சலேட்டு** (*Beryllium oxalate*) என்பது C<sub>2</sub>BeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. பெரிலியம் ஆக்சலேட்டு நீரில் கரையும். படிக நீரேற்றுகளாகவும் உருவாகும். நிறமற்ற படிகங்களாகக் காணப்படும். வெப்பச் சிதைவின் மூலமாக தூய்மையான பெரிலியம் ஆக்சைடு தயாரிக்க இது பயன்படுகிறது.  
## தயாரிப்பு
பெரிலியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து வினைக்கு உட்படுத்துவதன் மூலமாக பெரிலியம் ஆக்சலேட்டு தயாரிக்கப்படுகிறது.:  
::<math>\mathsf{Be(OH)_2 + H_2C_2O_4 \ \xrightarrow{}\ BeC_2O_4 + 2H_2O }</math>  
## வேதிப் பண்புகள்
பெரிலியம் ஆக்சலேட்டின் படிக நீரேற்றுகளை சூடாக்கினால் நீர் இழப்பு ஏற்படுகிறது.  
::<math>\mathsf{BeC_2O_4\cdot 3H_2O \ \xrightarrow[-2H_2O]{100^oC}\ BeC_2O_4\cdot H_2O \ \xrightarrow[-H_2O]{220^oC}\ BeC_2O_4}</math>
# பிராதமா இரத்த மையம்



**பிராதமா இரத்த மையம்** (*Prathama Blood Centre*) இந்தியாவின் அகமதாபாத்து நகரத்தில் அமைந்துள்ள ஓர் இரத்த வங்கியாகும். 2000 ஆம் ஆண்டில் அகமதாபாத் மாநகராட்சி ஆணையமு மேம்பட்ட மாற்று மருந்து ஆராய்ச்சி அறக்கட்டளையும் இணைந்து இலாப நோக்கற்ற தன்னார்வ அமைப்பாக இது நிறுவப்பட்டது. பிராதமா இரத்த மையம் இந்தியாவின் முதல் முழு தானியங்கு இரத்த மையமாகும். சுமார் 50,000 தன்னார்வ இரத்த தானம் செய்பவர்கள் பிராதாமாவில் ஆண்டுதோறும் இரத்த தானம் செய்கிறார்கள்.  

2016 ஆம் ஆண்டின் உலக தலசீமியா நாளன்று பிராதமா மையம், இரத்தம் பெறும் நபர்களுக்கு மாற்றப்படும் பரவும் நோய்த்தொற்றுகளின் அபாயத்தைக் குறைப்பதற்காக தானம் செய்யப்பட்ட இரத்தத்தில் உட்கரு அமில சோதனை மேற்கொள்ளுவதை அறிமுகம் செய்தது. இடைக்காலத்திற்கு பரிசோதிக்கப்படாத பாதுகாப்பற்ற இரத்தத்தை மாற்றுவதால் வைரசு தொற்றுநோய்களும் இரத்த மாற்றத் தொற்றுநோய்களும் பரவும் ஆபத்து அதிகரிக்கலாம். சில நேரங்களில் உயிருக்கு ஆபத்தாகவும் இருக்கலாம். இத்தகைய இடைக்கால நோய்த்தொற்றுகளைக் கண்டறிவதில் உட்கரு அமில பரிசோதனை பயனுள்ளதாக நிரூபிக்கப்பட்டுள்ளது. சீரான இடைவெளியில் இரத்தம் தேவைப்படும் தலசீமியா நோயாளிகளுக்கு பாதுகாப்பான இரத்தம் உயிர் காக்கும் மருந்தாக முக்கியத்துவம் வகிக்கிறது. இந்தியாவில் தலசீமியா பாதிப்பு 3-4% ஆக உள்ளது. ஒவ்வோர் ஆண்டும் 10,000 முதல் 12,000 தலசீமியா பிறப்புகள் நடைபெறுகின்றன. நாட்டில் 30 மில்லியன் தலசீமியா ஏந்திகள் இருப்பதாகவும் மதிப்பிடப்பட்டுள்ளது. உட்கரு அமில பரிசோதனை செய்யப்பட்ட இரத்தத்துடன் இந்த நோயாளிகள் நீண்ட காலம் வாழமுடியும் மற்றும் வாழ்க்கைத் தரத்தையும் பராமரிக்க முடியும்.  

ஆண்டொன்றுக்கு 150,000 அலகு இரத்தத்தை சேமிக்கும் வகையிலும் விரிவுபடுத்திக் கொள்ளும் வகையிலும் இரத்த மையம் வடிவமைக்கப்பட்டுள்ளது. பிராதமா இரத்த மையம் பிரிவு–25 வகை நிறுவனமாகவும் ஓர் அறக்கட்டளையாகவும் பதிவுசெய்யப்பட்ட இலாப நோக்கற்ற அமைப்பாகும். 100% தன்னார்வ இரத்த சேகரிப்பு மூலம் ஆண்டுதோறும் சுமார் 125,000 இரத்தம் மற்றும் இரத்தக் கூறுகள் மாற்றமின்றி இங்கு விநியோகிக்கப்படுகின்றன. 2009 ஆம் ஆண்டு சனவரி மாதம் முதல் இம்மையம் தலசீமியா எனப்படும் இரத்த அழிவுச் சோகை நோய் ஒழிப்புத் திட்டத்தைத் தொடங்கியுள்ளது.
# சோயா வண்ணப்பூச்சு


**சோயா வண்ணப்பூச்சு** (*Soy paint)* என்பது சோயாவிலிருந்து பெறப்படும் வண்ணப்பூச்சு ஆகும். இதன் மூலப்பொருளாக சோயா அவரை முதன்மையாக உள்ளது. இது புதுப்பிக்கத்தக்கத் திறன் மற்றும் நச்சுத்தன்மை இல்லாததால் நம்பகத்தன்மை கொண்ட தயாரிப்பாக உள்ளது.  

## எண்ணெய்
சோயா எண்ணெய் வண்ணப்பூச்சு தயாரிக்க 1900களிலிருந்து பயன்படுத்தப்பட்டு வருகின்றன. அமெரிக்க ஐக்கிய நாடுகளில் 1914 மற்றும் 1918 இடையே சந்தையில் இரண்டாவது இடத்தினை சோயா எண்ணெய் வகித்தது. சோயா எண்ணெய் வண்ணப்பூச்சு தயாரிப்புகளில் ஆளி விதையின் மாற்றாக ஆரம்பக்கால காலத்திலிருந்தபொழுதிலும் முழுமையாகப் பயன்பாட்டில் இல்லாமல் இருந்தது. 1933ஆம் ஆண்டில் ராபர்ட் போயர் போர்ட் தானுந்து நிறுவன தானுந்திகளில் பயன்படுத்தப்படும் ஒரு எனாமல் சோயா வண்ணப்பூச்சினை உருவாக்கினார். சோயா எண்ணெய் இதன் சிறந்த உலரும் தன்மை காரணமாக உற்பத்தியாளர்களைக் கவர்ந்தது.  

## மரப்பால்
சோயா மாவு அல்லது புரதம் கேசீனுக்கு மாற்றாக மரப்பால் வகை (நீர் சார்ந்த) வண்ணப்பூச்சுகளில் பயன்படுத்தப்படுகிறது. சில உற்பத்தியாளர்கள் குறைந்தளவு ஆவியாகும் தன்மை மற்றும் பொதுவான பசுமைக் கட்டிடப் பண்பு காரணமாக சோயா வண்ணப்பூச்சுகளில் தங்களுடைய கட்டிடங்களைப் புதுப்பிக்க ஆர்வம் காட்டுகின்றனர். விற்பனையாளர்களும் சோயா வண்ணப்பூச்சினை விற்க ஆர்வம் காட்டுகின்றனர்.  

-